CELEX: 62016TN0467
Language: el
Date: 2016-08-19 00:00:00
Title: Υπόθεση T-467/16: Προσφυγή της 19ης Αυγούστου 2016 — Flir Systems Trading Belgium κατά Επιτροπής

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/19
            
         Προσφυγή της 19ης Αυγούστου 2016 — Flir Systems Trading Belgium κατά Επιτροπής
   (Υπόθεση T-467/16)
   (2016/C 383/27)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Flir Systems Trading Belgium (Meer, Βέλγιο) (εκπρόσωποι: N. Reypens, C. Docclo και T. Verstraeten, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να συνεκδικάσει την υπό κρίση υπόθεση με την υπόθεση T-131/16 λόγω της μεταξύ τους συνάφειας, προς διευκόλυνση της προφορικής διαδικασίας και προς έκδοση κοινής αποφάσεως·
            
         
               —
            
            
               να δεχθεί τους προβαλλόμενους με την παρούσα προσφυγή λόγους ακυρώσεως·
            
         
               —
            
            
               να ακυρώσει τα άρθρα 1 και 2 της προσβαλλομένης αποφάσεως (1)·
            
         
               —
            
            
               επικουρικώς, να ακυρώσει το άρθρο 2 της προσβαλλομένης αποφάσεως, καθόσον δεν προβλέπει μεταβατικά μέτρα·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει επτά λόγους.
   
               1.
            
            
               Με τον πρώτο λόγο ακυρώσεως προβάλλεται πρόδηλη πλάνη εκτιμήσεως κατά τον προσδιορισμό των νομικών πράξεων που προβλέπουν τη φερόμενη κρατική ενίσχυση και πλάνη περί το δίκαιο κατά την ερμηνεία του άρθρου 1, στοιχείο δ', του κανονισμού 2015/1589 (2).
            
         
               2.
            
            
               Με τον δεύτερο λόγο ακυρώσεως προβάλλεται πλάνη περί τα πράγματα κατά την περιγραφή του συστήματος αναφοράς, πρόδηλη πλάνη εκτιμήσεως κατά την ανάλυσή του και πλάνη περί το δίκαιο κατά την εφαρμογή του άρθρου 107, παράγραφος 1, ΣΛΕΕ και του άρθρου 1, στοιχείο α', του κανονισμού 2015/1589.
            
         
               3.
            
            
               Με τον τρίτο λόγο ακυρώσεως προβάλλεται πλάνη κατά την εκτίμηση του οικονομικού πλεονεκτήματος και πλάνη περί το δίκαιο κατά την εφαρμογή του άρθρου 107, παράγραφος 1, ΣΛΕΕ και του άρθρου 1, στοιχείο α', του κανονισμού 2015/1589.
            
         
               4.
            
            
               Με τον τέταρτο λόγο ακυρώσεως προβάλλεται πλάνη κατά την εκτίμηση του επιλεκτικού χαρακτήρα που είναι απαραίτητος για τον χαρακτηρισμό του επίμαχου καθεστώτος ως κρατικής ενισχύσεως κατά την έννοια του άρθρου 107, παράγραφος 1, ΣΛΕΕ και του άρθρου 1, στοιχείο α', του κανονισμού 2015/1589 και πλάνη εκτιμήσεως κατά την ανάλυση των μηχανισμών του επίμαχου καθεστώτος.
            
         
               5.
            
            
               Με τον πέμπτο λόγο ακυρώσεως προβάλλεται πλάνη εκτιμήσεως κατά την ανάλυση της δικαιολογήσεως των προϋποθέσεων για την εφαρμογή του επίμαχου καθεστώτος.
            
         
               6.
            
            
               Με τον έκτο λόγο ακυρώσεως προβάλλεται πλάνη εκτιμήσεως κατά την αξιολόγηση του φερόμενου οφέλους που προκύπτει από το επίμαχο καθεστώς και αοριστία κατά την εξέταση του επίμαχου καθεστώτος.
            
         
               7.
            
            
               Με τον έβδομο λόγο ακυρώσεως προβάλλεται προσβολή της δικαιολογημένης εμπιστοσύνης των φορολογουμένων και παραβίαση της αρχής της ασφάλειας δικαίου.
            
         
      (1)  Απόφαση της Επιτροπής, της 11ης Ιανουαρίου 2016, σχετικά με το σύστημα κρατικών ενισχύσεων μέσω απαλλαγής των πλεοναζόντων κερδών το οποίο εφαρμόζεται από το Βέλγιο [SA.37667 (2015/C) (πρώην 2015/NN)].
   
      (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).